

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/85

URBROJ: 2178-2-03-23-1

Bebrina, 11. prosinca 2023. godine

Na temelju članka 32. Statuta općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnik općine Bebrina“ broj 1/2019, 2/2020 i 4/2021), na 15. sjednici Općinskog vijeća općine Bebrina održanoj 11. prosinca 2023. godine donosi se

**ODLUKA**

**o isplati naknade za djecu s područja općine Bebrina koja su pohađala vrtiće u 2023. godini**

**Članak 1**.

Ovom Odlukom odobrava se isplata naknade za djecu koja imaju prebivalište na području općine Bebrina koja su pohađala program vrtića u 2023. godini, a koji pravo nisu ostvarili po drugoj osnovi.

Naknada se isplaćuje za dijete koje je program vrtića pohađalo u razdoblju siječanj-prosinac 2023. godine u iznosu od 400,00 eura.

Za dijete koje je pohađalo vrtić u razdoblju kraćem od 12 mjeseci, naknada će se isplatiti razmjerno razdoblju u kojem je dijete pohađalo vrtić.

Sredstva za ostvarivanje prava iz ove Odluke osiguravaju se u Proračunu Općine Bebrina i isplaćuju se u jednokratnom iznosu.

**Članak 2.**

Postupak za ostvarivanje prava na naknadu pokreće se javnim pozivom koji objavljuje Općinski načelnik. Rok za prijavu odredit će se u Javnom pozivu.

Prijavi se prilažu:

* kopije osobnih iskaznica roditelja/skrbnika/posvojitelja
* potvrdu o pohađanju dječjeg vrtića djeteta iz koje je vidljivo razdoblje pohađanja programa vrtića
* broj računa prijavitelja za isplatu naknade
* kopiju rodnog lista djeteta ili izvatka iz matice rođenih ili odgovarajuće elektroničke zapise
* izjavu da navedeno pravo nije ostvareno po drugoj osnovi

Podnositelj zahtjeva ne smije imati dospjela neplaćena dugovanja prema Općini Bebrina.

Podmirenje obveza prema Općini Bebrina utvrdi će se uvidom u službene evidencije općine Bebrina.

Naknada za novorođeno dijete primatelju naknade isplatit će se u jednokratnom iznosu.

Ukoliko roditelji djeteta ne žive na istoj adresi, pravo na naknadu ostvaruje roditelj s kojim je dijete prijavljeno sukladno Zakonu o prebivalištu („Narodne novine“, broj [144/12](https://www.zakon.hr/cms.htm?id=614), [158/13](https://www.zakon.hr/cms.htm?id=615) i 114/22).

**Članak 3.**

Podnositelj zahtjeva odgovara za točnost podataka navedenih u prijavi i priloženoj dokumentaciji.

Nakon isteka roka za dostavu prijava Općinski načelnik odlukom utvrđuje primatelje novčane naknade koji ispunjavaju uvjete za dodjelu naknade.

**Članak 4.**

Ova Odluka stupa na snagu u roku od osam dana od objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

 PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_

 Mijo Belegić, ing.

DOSTAVITI

1. Središnji državni ured za demografiju i mlade
2. Jedinstveni upravni odjel, sjednice općinskog vijeća
3. Glasnik Općine Bebrina
4. Pismohrana.